b'\n_START_ARTICLE_\nNejc Pa\xc4\x8dnik\n_START_SECTION_\n\xc5\xbdivljenje\n_START_PARAGRAPH_\nNejc Pa\xc4\x8dnik se je rodil 28. oktobra 1990 v Slovenj Gradcu. Osnovno \xc5\xa1olo je obiskoval v doma\xc4\x8dih \xc5\xa0kalah in v Velenju. \xc5\xa0olanje je nadaljeval na Srednji lesarski \xc5\xa1oli v Slovenj Gradcu . Zanimanje za diatoni\xc4\x8dno harmoniko je pokazal pri \xc5\xa1tirih letih, ko mu je prve prijeme pokazal njegov dedek Franc, ki ga je za igranje tudi navdu\xc5\xa1il. Pri petih letih se je za\xc4\x8del u\xc4\x8diti pri Tinetu Lesjaku v Meng\xc5\xa1u in na Ljubnem ob Savinji.\n_START_SECTION_\nGlasbena kariera\n_START_PARAGRAPH_\nPo dveh letih u\xc4\x8denja harmonike pri Tinetu Lesjaku, je Nejc \xc5\xa1olanje nadaljeval pri Robertu Goli\xc4\x8dniku v sosednjem kraju Gaberke. Pri osmih letih je prvi\xc4\x8d nastopil na tekmovanju za Del\xc4\x8dnjakov memorial (poimenovan po Francu Del\xc4\x8dnjaku) in tudi zmagal. V prvih letih u\xc4\x8denja je veliko nastopal v doma\xc4\x8dem in tudi v okoli\xc5\xa1kih krajih na raznih prireditvah in sre\xc4\x8danjih. Na tekmovanjih, ki jih je obiskoval, je pogosto posegal po odli\xc4\x8djih._NEWLINE_Pri dvanajstih letih je sodeloval na dobrodelnem koncertu, kjer je prvi\xc4\x8d sli\xc5\xa1al igrati svetovnega prvaka Roberta Goterja in se takoj za\xc4\x8del izobra\xc5\xbeevati pri njemu. \xc5\xa0e v istem letu je pod njegovim mentorstvom prvi\xc4\x8d nastopil na Zlati harmoniki Ljube\xc4\x8dne in se prebil do polfinala. V naslednjih osmih letih je ob vsakodnevni vaji dosegel precej\xc5\xa1nje \xc5\xa1tevilo uspehov. Tako je do svojega 15. leta zmagal na ve\xc4\x8d kot tridesetih tekmovanjih doma in v tujini._NEWLINE_S trdim delom in veliko vaje \xe2\x80\x93 pred tekmovanjem tudi po ve\xc4\x8d kot deset ur dnevno \xe2\x80\x93 je leta 2007 dosegel prvi velik uspeh. Postal je absolutni evropski prvak v Attimisu v Italiji. Za\xc4\x8detek tekmovalne kariere je nadaljeval tudi v letu 2008, ko je postal absolutni zmagovalec Zlate harmonike Ljube\xc4\x8dne. Naslednje leto je dose\xc5\xbeek potrdil \xc5\xa1e s ponovnim naslovom absolutnega zmagovalca Zlate harmonike Ljube\xc4\x8dne._NEWLINE_Po Zlati harmoniki Ljube\xc4\x8dne je od\xc5\xa1el na svetovno prvenstvo, kjer je leta 2005 osvojil 4. mesto, dve leti kasneje pa naslov svetovnega podprvaka. V najuspe\xc5\xa1nej\xc5\xa1em obdobju njegove tekmovalne kariere (leta 2009) je v Avstriji postal mladinski svetovni prvak v igranju na diatoni\xc4\x8dno harmoniko. Do leta 2010 je zmagal na ve\xc4\x8d kot sedemdesetih tekmovanjih doma in v tujini. Leta 2015 je v Portoro\xc5\xbeu postal abosolutni svetovni prvak na diatoni\xc4\x8dni harmoniki.'